User:Marina.kostic28

Историја села Ранилуга

=О селу Ранилугу= Из књиге професора Атанасија Урошевића Горња Морава и Изморник, која је изашла из штампарије 1935.године, на основу сакупљених службених доказа и казивања старијих људи у то време, види се да село Ранилуг постоји од 1258. године, за време владавине краља Стефана Уроша, а по попису села од стране Бугарског цара Константина, име села је написано у две речи Ран и Лаг. У то време село Ранилуг припадало је под чифлук манастира Светог Ђорђе код Скопља. Име села настало је по томе што је то место, где су били насељени било заклоњено од северног ветра, изложено сунцу, а било је под шикаром - лугом, па се врло рано с пролећа развијало дрвеће, по томе што се тај луг рано развијао названо је Ран Лаг, касније Ранилуг јер, су те две речи временом спојене у једну реч. Постоји нека казивања да је село добило име по томе, што је ова равница где данас село постоји, била под лугом - шикаром,па је зато названо Равни Луг. Село Ранилуг се данас налази на средини Изморничке равнице са десне стране реке Јужне Мораве, а пад мораве је кроз ту равницу 1.75 м. на 1 км. док тако звану Кончуљску клисуру од Д. Кормињане до Лучана, пад се повећава и износи 2,17 м. на 1 км. Клима села Ранилуга је нормална,јер се нижи део села налази на надморској висини од 450 метара, док се планиски део налази на 500 метара. надморске висине.

=Основна школа Вељко Дугошевић=

Све до друге половине 19. века на овоме терену школе нису постајале. Пре тога школе су постајале само по манастирима, и то после друге половине 18. века, тако да је прва школа на Коову отворена у Пећкој Патријаршији, 1754. године, затим у манастиру Грачаница, 1759. године, и у манастиру Дечани, 1764. године.

У већем броју случајева износе се две године о оснивању српске основне школе у Ранилугу. Најпре да поменемо 1858. годину, као годину када је школа основана. То се наводи у извештају Бањске управе у Скопљу, 1936. године. Међу школама на овим просторима које су радиле у шестој деценији 19. века помиње се основна школа у Ранилугу. Иван Ивановић истиче да је ова школа отворена 1869. године.

Прва школа у Ранилугу почела је да ради у једној згради рода-фиса Танасковића, где се сада налази млин. Пошто је једина та зграда у то време била покривена ћерамидом, а све друге сламом, ђаци су седели на троношкама, имали дашчице које су стављали  на коленима и на њима писали. У тој ћерани су учили од 1890. године, па све до 1895. године, кад су ђаци прешли у средину села, где је сада црква Светог Јована. Нова школска зграда са две веће учионице у приземљу и једне на спрату са још две собе 4х4 на спрату које су служиле за стан учитељу, отпочела је да се гради 1898. године, а завршена је и почела да ради од 1900. године. И ако је школска зграда била историјски подизана, а у њој ( 1936. и 1937. године ) радио као учитељ Народни херој Вељко Дугошевић, који је у овоме крају развио напредни раднички покрет. После Вељка од 1937. до 1939. године, били су учитељи Пера Поповић, са супрогом из Богдановца, а после њега од 1939. до 1941. године, били су учитељи Спасоје Секулић, са супрогом Даном из Црне Горе. Све до 1941. године, школа је била са четири разреда.

=Литература=
 * Милорад Миња Филић, 1853-1953
 * Живко М. Нојић, 1258-1995